། །སྔགས་ཀྱི་ལྟུང་བ་ཕྱིར་བཅོས་པའི་ཐབས་ཉེར་ལྔ་གསལ་བར་བཀོད་པ་ནོར་བུ་ཀེ་ཏ་ཀའི་ཕྲེང་བ་ཞེས་བྱ་བ་བཞུགས་སོ།།
350
367

སྒྲུབ་ཐབས་ཀུན་བཏུས་
།ན་མོ་གུ་རུ་བཛྲ་སཏྭཱ་ཡ། གཙང་བྱེད་དུས་མཐའི་ཞུགས་དང་མཐོ་རིས་ཀྱི། །ཆུ་ཀླུང་རྒྱུན་གྱིས་འདག་པར་མི་ནུས་པ། །ཟབ་མོའི་ཐབས་ཀྱིས་རྣམ་པར་དག་པའི་ལམ། །གསལ་
མཛད་ཆོས་ཀུན་དབང་ཕྱུག་དེ་ལ་འདུད། །རྒྱུད་དང་གཞུང་ལུགས་མན་ངག་གི །གདམས་པའི་བདུད་རྩིས་གསང་སྔགས་ཀྱི། །ལྟུང་བ་ཕྱིར་བཅོས་སྒོར་ཉེར་ལྔ། །ཉམས་སུ་བླང་བདེར་འདིར་དགོད་བྱ། །
གང་ཞིག་དལ་འབྱོར་གྱི་རྟེན་བཟང་ཐོབ་ནས་རྒྱལ་བའི་བསྟན་པ་རིན་པོ་ཆེ་དང་མཇལ་བའི་སྐབས་འདིར་གཏན་བདེའི་དོན་ཞིག་ངེས་པར་འགྲུབ་དགོས། དེ་སྒྲུབ་པའི་ཐབས་བསམ་གྱིས་མི་ཁྱབ་པ་གསུངས་པ་
རྣམས་ཀྱི་ནང་ནས་བླ་ན་མེད་ཅིང་ཕུལ་དུ་གྱུར་པ་ནི་གསང་སྔགས་རྡོ་རྗེ་ཐེག་པ་ཡིན་ཏེ་གསང་སྔགས་ཀྱི་ཐེག་པ་འདི་ནི་དུས་གསུམ་དུ་གཤེགས་པའི་སངས་རྒྱས་ཐམས་ཅད་ཀྱི་བསྟན་པ་ལ་འབྱོན་དཀའ་བ་ཨུ་དུམྦཱ་
368

81
གཉིས་
།རའི་མེ་ཏོག་ལས་ཀྱང་ཆེས་དཀོན་པར་གསུངས་ཀྱང་། ཐུབ་པའི་དབང་པོ་ཉིད་རྒྱལ་བ་ཀུན་ལས་ཀྱང་རྩོད་དུས་ཀྱི་གདུལ་བྱ་འདུལ་བའི་ཐུགས་བསྐྱེད་ཁྱད་པར་འཕགས་པའི་དབང་
གིས་ཚེ་གཅིག་སངས་རྒྱས་སྒྲུབ་པའི་ཉེ་ལམ་རྡོ་རྗེ་ཐེག་པའི་བསྟན་པ་སྣང་བར་གྱུར་པས་འདིའི་སྒོར་ཞུགས་པ་ནི་དོན་ཆེན་པོ་དང་ལྡན་པ་སྟེ། དབང་རབ་བརྩོན་འགྲུས་དང་ལྡན་པ་རྣམས་ཚེ་གཅིག་གིས་སངས་
རྒྱས་འགྲུབ་པ་དང་། འབྲིང་པོ་རྣམས་སྐྱེ་བ་བདུན་ནས་མཆོག་འགྲུབ་པ་དང་། ཐ་མ་རྣམས་ཀྱང་ཐེག་པ་འདིའི་སྒོར་ཞུགས་ནས་དད་པ་བརྟན་ཅིང་དམ་ཚིག་མ་ཉམས་ན་སྐྱེ་བ་བཅུ་དྲུག་གི་མཐར་འབྲས་བུ་འགྲུབ་
པ་རྡོ་རྗེ་འཆང་གི་བཀའ་ཚད་མར་གྱུར་པ་དེ་དག་ལ་ཡིད་ཆེས་ཤིང་སྐལ་བ་དང་ལྡན་པ་རྣམས་ནི་ཐེག་པ་འདིའི་སྒོར་ཞུགས་པར་བྱ་བ་ཡིན་ནོ། །དེ་ལས་ཐོག་མར་མཚན་ཉིད་དང་ལྡན་པའི་བླ་མ་བརྟགས་ནས་
369

སྒྲུབ་ཐབས་ཀུན་བཏུས་
ཚོལ༑ སློབ་མའང་མཚན་ཉིད་ལྡན་པས་ཚུལ་བཞིན་མཉེས་པར་བྱས་ལ་བསྟེན། སྨིན་བྱེད་ཀྱི་དབང་དང་གྲོལ་བྱེད་ཀྱི་གདམས་པ་ཟབ་མོ་ཐོབ་ནས་གཞིའམ་རྩ་བར་གྱུར་པ་དམ་ཚིག་ཕྲ་རགས་ཉམས་པ་མེད་པར་
སྲོག་བཞིན་དུ་བསྲུང་། གལ་ཏེ་ཉམས་ཆག་ཏུ་ཤོར་ན་དེ་མ་ཐག་ཏུ་ཕྱིར་བཅོས་པའི་ཐབས་ལ་འབད། སྙོམ་ལས་དང་ལེ་ལོའི་དབང་དུ་མི་བཏང་བར་ལམ་བསྒོམ་པ་ལ་བརྩོན་འགྲུས་བརྩམས་ན་སྐལ་བ་དང་
འཚམས་པའི་འབྲས་བུ་ཐོབ་པ་ནི་འཕགས་བོད་དུ་སྔོན་བྱུང་བའི་གྲུབ་ཐོབ་རྣམས་ཀྱི་རྣམ་ཐར་ལས་ཤེས་པར་ནུས་སོ། །དེས་ན་རྡོ་རྗེ་ཐེག་པའི་སྒོར་ཞུགས་པ་རྣམས་སྙིང་པོ་རྒྱན་ལས། གྲུབ་པའི་རྩ་བ་མཆོག་
གཅིག་པུ། །བླ་མ་བསྟེན་བྱ་དང་པོར་བཤད། །ཅེས་དང་། གང་ཕྱིར་རྡོ་རྗེ་འཛིན་པ་ཡི། །དངོས་གྲུབ་སློབ་དཔོན་རྗེས་འབྲང་གསུངས། །ཞེས་འབྱུང་བ་སློབ་དཔོན་ཉིད་དཀྱིལ་འཁོར་ཀུན་གྱི་འཁོར་ལོའི་
370

அ
যান্ডম
আ །དབང་ཕྱུག་ཡིན་པས་མཉེས་པ་དགུ་ཕྲུགས་ཀྱི་སྒོ་ནས་བསྙེན། དབང་བསྐུར་གྱི་རྒྱུད་སྨིན་པར་མ་བྱས་ན་རྒྱུད་དང་མན་ངག་ཉན་པའི་སྣོད་དུ་མི་རུང་ཞིང་གལ་ཏེ་ཉན་ནས་སྒོམ་ལོ་བྱས་
ཀྱང་ཉེས་དམིགས་ཆེན་པོར་འགྱུར་ཏེ། དུས་འཁོར་རྩ་རྒྱུད་ལས། དབང་བསྐུར་མེད་པར་རྒྱུད་འཆད་དང་། །ཟབ་མོའི་དེ་ཉིད་སྒོམ་བྱེེད་པ། །དེ་དོན་ལེགས་པར་ཤེས་ན་ཡང་། །དམྱལ་བར་འགྱུར་གྱི་གྲོལ་
བ་མིན། །ཅེས་དང་། དབང་མེད་པ་ལ་དངོས་གྲུབ་མེད། །བྱེ་མ་བཙིར་ལས་མར་མེད་བཞིན། །ཅེས་སོགས་འབྱུངཞིང་། རྡོ་རྗེ་འཆང་གིས་གསུངས་པའི་དབང་བསྐུར་ཆོ་ག་རྣམ་པར་དག་པས་རྒྱུད་སྨིན་
པར་བྱས་ན། རྒྱུད་དང་དགོངས་འགྲེལ་ཉན་པ་ལ་དབང་བ་དང་། རིམ་གཉིས་སྒོམ་པའི་སྣོད་རུང་དུ་འགྱུར་བ་དང་། སྒྲིབ་པ་སྦྱོང་ཞིང་དངོས་གྲུབ་རྣམ་གཉིས་འགྲུབ་པའྀ་སྣོད་ལྡན་དུ་འགྱུར་བ་སོགས་དགོས་
371

སྒྲུབ་ཐབས་ཀུན་བཏུས་
པ་དང་ཕན་ཡོན་བསམ་གྱིས་མི་ཁྱབ་སྟེ། བཤད་རྒྱུད་རྡོར་ཕྲེང་ལས། དབང་བསྐུར་བ་ནི་གཙོ་བོ་སྟེ། །དངོས་གྲུབ་ཐམས་ཅད་རྟག་ཏུ་འཐོབ། །ང་ཡིས་ཇི་བཞིན་དོན་བཤད་དེ། །དེ་ཕྱིར་ཐོག་མར་ཡང་དག་ཉོན། །ཐོག་མར་སློབ་དཔོན་གང་གི་ཚེ། །
བློ་ལྡན་ཡང་དག་དབང་བསྐར་ནི། །རྫོགས་པའི་རིམ་པའི་རྣལ་འབྱོར་ལ། །དེ་ཡི་ཚེ་ན་སྣོད་དུ་རུང་། །ཞེས་དང་། སློབ་དཔོན་ནག་པོ་པས། དབང་བསྐུར་འདི་དག་ཐོབ་ནས་ནི། །སློབ་མ་ཡོན་ཏན་བདག་པོར་འགྱུར། །སངས་རྒྱས་ཀུན་གྱིས་རབ་ཏུ་
མཆོད༑ །མཚམས་མེད་པ་དང་སྡིག་ཅན་ཀྱང་། །ཚོན་རྩི་མཐོང་བས་གྲོལ་བར་འགྱུར། །མངོན་པར་ཞུགས་པ་ཙམ་གྱིས་ནི། །གཙང་མའི་གནས་སུ་སྐྱེ་བར་འགྱུར། །ཅེས་སོགས་རྒྱ་ཆེར་འབྱུང་བ་ལྟར་རོ། །དབང་གི་སྲོག་རྩ་ནི་དམ་ཚིག་ཡིན་པས་
དམ་ཚིག་བསྲུང་བ་ལ་ནན་ཏན་བྱ་དགོས་ཏེ། དཔལ་སྡོམ་པ་འབྱུང་བའི་རྒྱུད་ལས། ཅི་སྟེ་དངོས་གྲུབ་མཆོག་འདོད་ན། །སྲོག་ནི་ཡོངས་སུ་བཏང་ཡང་བླ། །འཆི་བའི་དུས་ལས་བབ་ཀྱང་བླའི། །རྟག་ཏུ་དམ་ཚིག་བསྲུང་བར་བྱ། །ཞེས་སོ། །དམ་
ཚིག་ཚུལ་བཞིིན་བསྲུངས་པའི་ཕན་ཡོན་ནི། བི་བྷཱ་ཏི་ཙནྡྲས་སྡོམ་གསུམ་འོད་ཕྲེང་དུ། རིག་འཛིན་སྡོམ་པའི་ཕན་ཡོན་ནི། །གནས་སྐབས་ཀུན་མཁྱེན་བདེ་ལོངས་སྤྱོད། །གལ་ཏེ་སྒོམ་པ་དང་བཅས་ན། །ཚེ་འདི་ཉིད་ལ་སངས་རྒྱས་ཐོབ། །མ་
བསྒོམས་གྱུར་ཀྱང་ལྟུང་མེད་ན། །སྐྱེ་བ་བཅུ་དྲུག་དག་ནས་འགྲུབ། །ཅེས་རྒྱུད་རྣམས་ཀྱི་དགོངས་པ་བསྡུས་ནས་གསུངས། དམ་ཚིག་བསྲུངས་ན་དངོས་གྲུབ་མྱུར་བའི་འབེལ་ཡང་རྒྱལ་བ་རྣམས་ཀྱི་ཚུལ་ཁྲིམས་ལ་གནས་པས་རྒྱལ་བ་དགྱེས་པའི་བྱིན་
372

அ
།རླབས་འཇུག་པས་ཏེ། དམ་ཚིག་སྡོམ་པ་འདི་དག་ཀུན། །ཚུལ་བཞིན་བསྲུངས་དང་བསྒྲུབ་པ་ཡིས། །རྒྱལ་བ་ཐམས་ཅད་མཉེས་གྱུར་ནས། །དངོས་གྲུབ་ཐམས་ཅད་འགྲུབ་པར་འགྱུར། །ཞེས་སོ། །གཞན་ཡང་གནས་
སྐབས་དང་མཐར་ཐུག་གི་ཕན་ཡོན་དང་དགོས་པ་ཚད་མེད་པ་རྒྱུད་སྡེ་ཀུན་ཏུ་གསལ་བར་གསུངས་ཤིང་། དམ་ཚིག་བསྲུངས་ན་ཕན་ཡོན་དེ་དག་ལས་ཟློག་པའི་ཉེས་པ་ཆེན་པོ་སྐྱེད་པར་འགྱུར་ཏེ། དམ་ཚིག་བསྡུས་པ་ལས། དཀྱིལ་འཁོར་དུ་ཞུགས་ཤིང་
དབང་བསྐུར་བ་ཐོབ་ལ་དམ་ཚིག་གི་སྡོམ་པ་ནོས་ནས་ཕྱིས་མ་བསྲུངས་ན་འཇིག་རྟེན་དང་འཇིག་རྟེན་ལས་འདས་པའི་དངོས་གྲུབ་མི་འབྱུང་ལ་མི་འདོད་པ་སྣ་ཚོགས་པ་འབྱུང་བར་འགྱུར་རོ། །ཞེས་དང་། གཞན་ཡང་རྩ་བའི་དམ་ཚིག་ཉམས་ན་ཤིང་ཆེན་པོ་
*རྩ་བ་ཚིག་པའམ། སྐམས་པའམ། བཅད་པ་དང་འདྲ་སྟེ་འཇིག་རྟེན་དང་འཇིག་རྟེན་ལས་འདས་པའི་དངོས་གྲུབ་ཐམས་ཅད་མེད་པར་འགྱུར་རོ། །སྦོམ་པོའི་ཉེས་པ་ནི་ཤིང་ཆེན་པོའི་སྡོང་པོ་དང་འདྲ་སྟེ། འཇིག་རྟེན་གྱི་དངོས་གྲུབ་བརྒྱད་མི་འབྱུང་
ངོ་༑ །ཡན་ལག་གི་ལྟུང་བ་ནི་ཤིང་གི་ཡལ་ག་དང་འདྲ་བས་ཕྲིན་ལས་བཞིའི་དངོས་གྲུབ་ཀྱི་བར་དུ་གཅོད་དོ། །ཞེས་འབྱུང་བ་དང་། དམ་ཚིག་ཉམས་པས་དངོས་གྲུབ་མི་འཐོབ་པར་མ་ཟད། ཉམས་པའི་ཆད་པས་འཇིག་རྟེན་འདིར་ཚེ་ཐུང་བ་དང་ནད་
མང་བ་སོགས་མི་འདོད་པ་སྣ་ཚོགས་འབྱུང་ཞིང་། ཡོན་ཏན་འགྲིབ་པ་དང་། ཚེ་བརྗེས་ནས་ནི་དམྱལ་བ་ཆེན་པོ་མི་བཟད་པ་རྣམས་སུ་སྡུག་བསྔལ་བརྣག་དཀའ་བ། དུས་རྒྱུན་རིང་བ། ཐར་པའི་སྐབས་མེད་པ་ལྟ་བུ་དག་མྱངས་ནས་ཅི་ཞིག་ལྟར་དེ་ལས་
373

ཐར་ན་ཡང་འགྲོ་བ་ངན་པ་རྣམས་སུ་འཁོར་ཞིང་འཁྱམས་པར་འགྱུར་ཏེ། དོན་དེ་དག་ཀྱང་དཔལ་ཡེ་ཤེས་གྲུབ་པ་ལ། དམ་ཚིག་ཉམས་པ་སྡུག་བསྔལ་ཏེ། །ལུས་དང་དེ་བཞིན་ཡིད་དང་ནི། །དེ་ཡི་ཡོན་ཏན་ཉམས་འགྱུར་ཞིང་། །མྱུར་བ་ཉིད་དུ་འཆི་
བར་འགྱུར། །ཤི་ནས་དམྱལ་བའི་སྡུག་བསྔལ་ནི། །བསྐལ་པ་བྱེ་བ་བརྒྱ་ཕྲག་ཏུ། །མྱངས་ནས་གནས་ལས་འཕོ་འགྱུར་བས། །གདོལ་པའམ་དམན་པའི་རིགས་སུ་སྐྱེ། །ལྐུགས་པའམ་ཡང་ན་འོན་པར་སྐྱེ། །ཞེས་གསུངས་ཤིང་དམྱལ་བའང་སྔགས་
ཀྱི་རྩ་བའི་དམ་ཚིགས་ཉམས་ནས་ཕྱིར་བཅོས་ཀྱིས་སོར་མ་ཆུད་ན་རྡོ་རྗེ་དམྱལ་བ་མནར་མེད་པར་སྐྱེས་ནས་ཐར་པའི་དུས་མེད་པར་གསུངས་སོ། །དེས་ན་ལྟ་བའི་ཚུལ་སྤྲོས་དང་བྲལ་བར་རྟོགས་པ་དང་། ལམ་བསྐྱེད་རིམ་དང་རྫོགས་རིམ་གྱི་ཏིང་ངེ་འཛིན་
ལ་རིམ་གྱིས་འཇུག་པ་དང་། དམ་ཚིག་རྣམས་མི་ཉམས་པ་ཉེ་བར་བསྟེན་པ་དང་། རིམ་གྱིས་འཇུག་པས་སྤྱོད་པའི་ཚུལ་ཤེས་པ་རྣམས་ནི་རྡོ་རྗེ་ཐིག་པའི་གསང་བ་ལས་འབྲས་བུ་མཆོག་སྦྱོར་བར་བྱེད་པར་གསུངས་སོ། །དམ་ཚིག་མདོར་བསྡུ་ན་བསྲུང་
བྱ་དང་བསྒྲུབ་བྱ་གཉིས་སུ་འདུ། དེའང་རྒྱུད་སྡེ་བཞི་ལས་སོ་སོའི་དམ་ཚིག་གི་རྣམ་དབྱེ་རྒྱས་པར་གསུངས་པ་རྣམས་ཡིན་ལ། སྲུང་བའི་ཚུལ་ལ་འང་གས་པ་ཐོགས་མེད་ཀྱིས་མི་ཤེས་པ་དང་། མ་གུས་པ་དང་། བག་མེད་པ་དང་། ཉོན་མོངས་པ་མང་
བ་སྟེ་ལྟུང་བོ་འབྱུང་བའི་སྒོ་བཞི་གསུངས་པ་ཉིད་འགོག་དགོས་ཏེ་ལྟུང་བ་ལས་སེམས་སྲུང་བའི་ཐབས་ཀྱི་རྩ་བ་རྣམས་སོ། །དེ་ལ་ལྟུང་བ་འབྱུང་མི་འབྱུང་གི་བཅས་མཚམས་དང་ལྕི་ཡང་གི་ཁྱད་པར་སོགས་མ་ཤེས་ན། མི་ཤེས་པ་དེ་ལྟུང་བ་ཐམས་ཅད་
སྒྲུབ་ཐབས་ཀུན་བཏུས་

அ
།འབྱུང་བའི་རྒྱུ་ཡིན་པས་རྩ་བ་དང་ཡན་ལག་གི་དམ་ཚིག་རྣམས་ལེགས་པར་བསླབས་ནས་ཤེས་པར་བྱ། ཤེས་ཀྱང་ལྟུང་བ་ལ་ཇི་མི་སྙམ་དུ་ཡལ་བར་འདོར་བ་ནི་ལོག་པའི་ང་རྒྱལ་ཡིན་པས་དུས་རྟག་ཏུ་ཕན་ཡོན་དང་ཉེས་
དམིགས་དྲན་པར་བྱས་ལ་ལྟུང་བ་ཕྲ་མོའང་སྲོག་བཞིན་དུ་བསྲུང་། ངའོ་སྙམ་པའི་ང་རྒྱལ་སོགས་དང་འདོད་ཆགས་དང་ཞེ་སྡང་དང་གཏི་མུག་རྣམས་ཀྱིས་རྒྱུད་དང་དཀྲུགས་ནས་དེའི་དབང་དུ་ཤོར་ཏེ་ལྟུང་བ་བྱུང་བ་ནི་ཉོན་མོངས་པ་མང་བའི་དབང་ལས་
བྱུང་བས་དེ་དག་སྐྱེས་རིམ་ནས་ངོས་ཟིན་པར་བྱས་ལ་བསྲུང་། བག་མེད་པ་ནི་དྲན་ཤེས་དང་ལྡན་པས་བག་ཆགས་ངན་གོམས་ཀྱི་རྗེས་སུ་འབྲང་བ་སྟེ་སྤྱོད་ལམ་ཀུན་ཏུ་དྲན་པ་དང་ཤེས་བཞིན་མ་བྲལ་བར་གནས་པར་བྱ་སྟེ། སྙིང་པོ་རྒྱན་ལས། མདོར་ན་
ལུས་ངག་སྤྱོད་པ་ཀུན། །རབ་ཏུ་བསྒྲིམས་དང་ལྡན་པ་ཡིས། །གཉེན་པོ་སྡོམ་པ་ལ་སེམས་ཤིང་། །མཆོད་སོགས་རྣལ་འབྱོར་ཚུལ་ལྡན་ན། །ཉེས་པ་ཀུན་དང་རྣམ་འབྲལ་ཞིང་། །དཔའ་བོས་ལམ་ནི་རྫོགས་པར་བྱེད། །ཅེས་དང་། རྟག་ཏུ་བག་མེད་
པར་གནས་ན། །ཉེས་པ་ཆུང་དུ་ཕྲ་མོ་ཡང་། །སྦྲུལ་གྱི་མཆེ་བས་བཏབ་བཞིན་དུ། །ལུས་ངག་སེམས་ནི་ཉམས་པར་བྱེད། །དེ་ཡི་དབང་གིས་སྡུག་བསྔལ་དང་། །འཚེ་བ་དག་ནི་འབྱུང་འགྱུར་ཞིང་། །ལམ་ལས་ཉམས་པ་ཉིད་དུ་འགྱུར། །ཞེས་
གསུངས་པ་ལྟར་རོ། །དེས་ན་ལྟུང་བས་མ་གོས་པ་ནི་མཆོག་ཡིན་ཀྱང་སོ་སོ་སྐྱེ་བོས་རྡོ་རྗེ་ཐེག་པའི་དམ་ཚིག་ཚུལ་བཞིན་བསྲུང་ནུས་པ་ཤིན་ཏུ་དཀའ་བས་ལྟུང་བས་གོས་ཀྱང་ཕྱིར་བཅོས་པ་ལ་འབད་པ་གལ་ཆེ་སྟེ། མདོ་ལས་ཀྱང་། ལྟུང་བས་གཞི་ནས་

སྒྲུབ་ཐབས་ཀུན་བཏུས་
མ་གོས་པ་དང་། གོས་ཀྱང་ཕྱིར་བཅོས་པ་ལ་འབད་པ་ལ་སྐྱེས་བུ་དམ་པ་གཉིས་ཞེས་བསྔགས་པའི་ཕྱིར་རོ། །ཕྱིར་བཅོས་པའི་ཚུལ་ལ་རྒྱུད་ལས་གསུངས་པ་དང་། གཞུང་ལ་བརྟེན་པ་དང་། མན་ངག་གི་རྗེས་སུ་འབྲངས་པ་གསུམ་ལས་དང་པོ་རྒྱུད་ཀྱི་
ཁུངས་ནི། དུས་འཁོར་བསྡུས་རྒྱུད་དབང་གི་ལེའུ་ལས། རྩ་བའི་ལྟུང་བ་རྣམ་པར་དག་པར་འགྱུར་ཏེ་ཡོན་ཏན་ལྡན་པ་དབང་བདུན་ལ་གནས་དག་གིའོ། །བུམ་པ་གསང་བ་ལ་ནི་གལ་ཏེ་བརྟུལ་ཞུགས་ངེས་པའི་དབང་གིས་གོང་མ་ལ་ནི་དག་པ་མེད། རྩ་
བའི་ལྟུང་བ་བྱུང་བ་གང་ཞིག་དགེེ་པའི་སླད་དུ་སླར་ཡང་དཀྱིལ་འཁོར་འདིར་ནི་འཇུག་བྱ་སྟེ། རྗེས་སུ་གནང་བ་ཐོབ་ནས་སླར་ཡང་ཚོགས་ཀྱི་འདུས་པར་ཐུ་བོའི་མིང་ནི་ཆུང་བ་ཉིད་དུ་འགྱུར། །ཞེས་སོ། །དེ་བཞིན་དུ་གཤིན་རྗེ་གཤེད་ཀྱི་རྒྱུད་ལས་
ཀྱང་༑ གལ་ཏེ་བག་མེད་གྱུར་པ་ཡིས། །བླ་མའི་དམ་ཚིག་ལས་ཉམས་ན། །དེས་ནི་དཀྱིལ་འཁོར་བྲིས་བྱས་ལ། །བདེ་གཤེགས་རྣམས་ལ་ཉེས་པ་བཤགས། །སྙིང་རྗེ་ཅན་གྱིས་མི་བརྟག་པར། །དད་པས་བླ་མའི་དམ་ཚིག་བསྲུང་། །ཉེས་བ་མ་ལུས་
སྤང་སེམས་ཀྱིས། །བསམ་གཏན་ལ་སེམས་བཟླས་མཆོག་གཞོལ། །ཞེས་དང་། གསང་བ་སྤྱི་རྒྱུད་ལེགས་གྲུབ་ཀྱི་གྲུབ་པའི་སྤྱོད་པ་བསྟན་པའི་སྐབས་སུའང་རྒྱས་པར་བསྟན་པ་ལྟར་རོ། །གཉིས་པ་གཞུང་ནི། རྩ་ལྟུང་གི་གཞུང་ལས། མཉམ་པར་
བཞག་པས་བླ་མ་ལ། །ཅི་འབྱོར་པ་ཡིས་མཆོད་བྱས་ལ། །གསུམ་ལ་སྐྱབས་འགྲོ་ནས་བརྩམས་ཏེ། །བྱང་ཆུབ་སེམས་སོགས་སྡོམ་པ་ནི། །གལ་ཏེ་བདག་ལ་ཕན་འདོད་ན། །སྔགས་པས་འབད་དེ་གཟུང་བར་བྱ། །ཞེས་དང་། བླ་མ་ལྔ་བཅུ་པར་བླ་
376

81
དྲུག་
আ །མ་ལ་ནི་གུས་བཅས་ཡོན། །རྗེས་མཐུན་ཁྱོད་ཀྱིས་སྦྱིན་པར་བྱ། །དེས་ནི་རིམས་སོགས་གནོད་པ་རྣམས། །ཕྱིར་ཞིང་འབྱུང་བར་མི་འགྱུར་རོ། །ཞེས་དང་། གཞན་ཡང་རྡོ་རྗེ་ཕྲེང་བ་དང་ཀོ་ས་ལའི་རྒྱན་སོགས་མཁས་
གྲུབ་ཀྱི་སློབ་དཔོན་རྣམས་ཀྱི་གཞུང་ལས་རྒྱ་ཆེར་བྱུང་བ་ལྟར་རོ། །འདིར་བཤད་པར་བྱ་བ་ནི། མན་ངག་གི་རྗེས་སུ་འབྲང་བ་སྟེ། སློབ་དཔོན་ཆེན་པོ་འཇམ་དཔལ་གྲགས་པས་ལྟུང་བ་རྣམ་པར་དག་པའི་མན་ངག་གཟབ་ཅིང་རྒྱ་ཆེ་བ་ཕྱོགས་གཅིག་ཏུ་
བསྡེབས་ཏེ་བཀོད་པའི་གཞུང་སྙིང་པོ་རྒྱན་ལས་འབྱུང་བ་ལྟར་དགོད་པ་ལ་གཉིས། རྩ་བ་སྤྱིར་བསྟན། ཡན་ལག་བྱེ་བྲག་ཏུ་བཤད་པའོ། །དང་པོ་ནི། སྙིང་པོ་རྒྱན་ལས། གྲུབ་པའི་རྩ་བ་མཆོག་གཅིག་པུ། །བླ་མ་བསྟེན་བྱ་དང་པོར་བཤད། །ཅེས་
གསུངས་ཏེ། གསང་སྔགས་རྡོ་རྗེ་ཐེག་པའི་ལམ་དུ་ཞུགས་ཤིང་དངོས་གྲུབ་ཐོབ་པའི་རྩ་བ་ནི་བླ་མ་ཁོ་ན་ལ་རག་ལས་ཤིང་། དཀོན་མཆོག་གསུམ་གྱི་བྱེད་པ་པོའི་ཁྱབ་བདག་རྡོ་རྗེ་སློབ་དཔོན་ཉིད་ཡིན་པར་སྡོམ་འབྱུང་གི་རྒྱུད་ལས་གསུངས་ཤིང་། རྡོ་རྗེ་རྩེ་
མོར་ཡང་། བླ་མ་སངས་རྒྱས་ཀུན་དང་མཉམ། །ཞེས་སོགས་མང་དུ་འབྱུང་ངོ་། །དེའི་དམ་ཚིག་ལ་གནས་ན་